Na temelju članka 1. Odluke o dodjeli nagrade najuspješnijim redovitim studentima s područja Općine Viškovci (Službeni glasnik Općine Viškovci 12/21) općinski načelnik Općine Viškovci raspisuje:

**J A V N I  P O Z I V**

**za podnošenje prijedloga za dodjelu Nagrade najuspješnijim redovitim studentima s područja Općine Viškovci**

**Članak 1.**

Pravo na ostvarivanje nagrade imaju redoviti studenti sveučilišnih preddiplomskih i diplomskih studija. Prva novčana nagrada iznosi 331,81 euro, druga novčana naknada iznosi 199,08 eura i treća novčana naknada iznosi 66,36 eura.

**Članak 2.**

Na javni poziv za dodjelu nagrade mogu se prijaviti državljani Republike Hrvatske, redoviti studenti koji ispunjavaju slijedeće uvjete:

* da imaju prijavljeno prebivalište na području Općine Viškovci tijekom studiranja
* da su završili sveučilišni preddiplomski ili diplomski studij
* da nemaju zaostajanja tijekom studija
* prijaviti se mogu studenti koji su završili studij u godini koja prethodi godini raspisivanja javnog poziva

**Članak 3.**

Prilikom prijave na javni poziv za dodjelu nagrade potrebno je priložiti slijedeću dokumentaciju:

1. zahtjev
2. presliku važeće osobne iskaznice
3. potvrda o prebivalištu
4. potvrdu visokog učilišta o upisu u tekuću akademsku godinu u statusu redovitog studenta iz koje je vidljiv naziv i vrsta studija trajanje studija (broj semestara) i godina upisa prvog semestra.
5. prijepis prosjeka ocjena za sve godine studiranja
6. diplomu ili uvjerenje o diplomiranju

Godišnje nagrade dodjeljuju se isključivo prema rang listi studenata prijavljenih na javni poziv, formiranoj na osnovu prosjeka svih ocjena od početka studija uključujući i ranije razine studija, ukoliko je student polaznik diplomskog studija.

Članak 4.

Dokumentacija iz članka 3. šalje se isključivo elektroničkom poštom na e mail adresu: opcina.viskovci1@gmail.com do 25. travnja 2025.

Članak 5.

Povjerenstvo u roku od 8 dana računajući od isteka roka za podnošenje prijava utvrđuje rang listu na temelju prosjeka ocjena.

Nagrade se dodjeljuju studentima koji na rang listi zauzimaju od 1. do 3. mjesta, a Odluku o isplati nagrade dobitnicima donosi općinski načelnik.

Članak 6.

Ovaj poziv, odluka i prijavnica biti će objavljeni na službenoj web stranici Općine Viškovci i na oglasnoj ploči.

Klasa:602-03/25-01/01

Urbroj:2158-40-02-02-25-01

Viškovci, 08. travnja 2025.

OPĆINSKI NAČELNIK

 Petar Zorić v.r.